title: Loseta (roca)
text: Loseta ye como se diz a una roca metamorfica que por tener scistosidat se creba en losetas.
  
  Ixo que se diz loseta no s'entiende d'a mesma traza en estratigrafía que en petrolochía. Pa un petrologo no se diz loseta que quan bi ha minerals metamorficos y ye ya una roca metamorfica diferent d'as rocas sedimentarias ditas lutitas. Pa un estratigrafo una loseta ye una lutita compactata (loseta sedimentaria) u una roca metamorfica (loseta metamorfica).
  
  Por un regular quan ya han desembolicato scistosidat ya tienen minerals metamorficos y se pueden considerar rocas metamorficas, pero no siempre se desvién asinas.
  
  Os minerals més abundants son quarz y filosilicatos d'o tipo d'a moscovita. A color ye variable. Muitas vegatas ye negra por l'abundancia de materia organica. Si bi ha color verde ye por a clorita. A caracteristica de crebar-se a lamas fa que las faigan servir pa fer tellatos.
  
  En a peninsula Iberica bi n'ha importants chacimientos en Galicia (Valdeorras), Segovia (Bernardos), Badajoz (Vilar de Rey). En o Pireneu axial ye abundant, y por ixo os tellatos i gosan estar de loseta.
  
  Rocas metamorficas
  Rocas industrials